Държавен вестник, бр. 61, 2010 г., стр. 35

БРОЙ  61	
Д Ъ Р Ж А В Е Н  В Е С Т Н И К 	
СТР.  35  
Чл. 10. Заседанията на съвета се свикват 
от единия или двамата съпредседатели или по 
инициатива на член на съвета след преценка 
на съпредседателите.
Чл. 11. За всяко заседание се съставя дневен 
ред, който се изпраща на членовете на разши­
рения състав на съвета 7 дни преди заседанието, 
като се посочват датата, часът и мястото на 
провеждането му.
Чл. 12. Всеки постоянен член на съвета 
може да прави предложения за включване 
на допълнителни въпроси или за промени в 
дневния ред най-малко 5 дни преди датата на 
заседанието.
Чл. 13. Предложения за включване на до­
пълнителни въпроси или за промени в дневния 
ред могат да се правят и при откриване на засе­
данието, като се гласуват на самото заседание. 
Чл. 14. Всеки постоянен член на съвета 
представя на следващото заседание отчет за 
реализирания напредък по изпълнението на 
програмата или мотиви за неизпълнението.
Чл. 15. Всеки член на съвета по изключение 
може да бъде заместван на заседанията от слу­
жител на администрацията, която представлява, 
като се определя от съответния министър или 
директор на агенция или национален център.
Чл. 16. При необходимост по предложение 
на един или повече членове на съвета и след 
одобрение от съпредседателите в работата на 
заседанията могат да бъдат привличани екс­
перти от съответните администрации, както и 
непредставени в състава на съвета държавни 
институции и представители на неправител­
ствени организации, имащи отношение към 
разглежданите проблеми.
Чл. 17. Членовете на съвета не получават 
възнаграждение за участието си в неговата 
работа. 
Чл. 18. Министърът на здравеопазването и 
министърът на околната среда и водите опре­
делят със заповед поименния състав на съвета, 
както и длъжностните лица от Министерството 
на здравеопазването и Министерството на окол­
ната среда и водите, определени за секретари 
на съвета. 
Чл. 19. При отсъствие на постоянен или 
асоцииран член на съвета, както и при трайна 
невъзможност за участие в заседанията съпред­
седателите на съвета отправят писмено пред­
ложение до институцията или организацията, 
излъчили представителя, за замяна на лицето 
с друг представител.
Чл. 20. По предложение на единия или на 
двамата съпредседатели съветът може да взе­
ма решения за създаване на работни групи за 
решаване на отделни въпроси от компетент­
ността на съвета. 
Чл. 21. Информация за състава, функциите и 
дейността на съвета се публикува на интернет 
адрес: http://saveti.government.bg.
Заключителни разпоредби
§ 1. Съветът по чл. 1 е правоприемник на 
Междуведомствения съвет за управление на из­
пълнението на Националния план за действие по 
околна среда – здраве, създаден с Решение № 7 на 
Министерския съвет от 2003 г. (необнародвано).
§ 2. (1) В едномесечен срок от влизането в 
сила на постановлението министърът на здра­
веопазването и министърът на околната среда и 
водите определят заместник-министрите, които 
ще бъдат заместник-председатели на съвета.
(2) В срока по ал. 1 министрите и ръководи­
телите на ведомства и организации уведомяват 
министъра на здравеопазването и министъра 
на околната среда и водите за номинираните 
от тях членове на съвета.
§ 3. Постановлението се приема на основание 
чл. 21 от Закона за администрацията. 
Министър-председател: 
Бойко Борисов
Главен секретар на Министерския съвет:
 Росен Желязков
6398
ПОСТАНОВЛЕНИЕ № 160
ОТ 29 ЮЛИ 2010 Г.
за изменение и допълнение на Наредбата 
за граничните контролно-пропускателни 
пунктове, приета с Постановление № 104 на 
Министерския съвет от 2002 г. (обн., ДВ, 
бр. 54 от 2002 г.; изм. и доп., бр. 24 и 86 от 
2004 г., бр. 90 и 96 от 2005 г., бр. 85 и 106 от 
2006 г., бр. 79 от 2008 г., бр. 14 и 100 от 2009 г. 
и бр. 22 от 2010 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2, ал. 3 след думите „министъра 
на транспорта“ се поставя запетая и се добавя 
„информационните технологии и съобщенията“.
§ 2. В чл. 11, ал. 3 се правят следните из­
менения:
1. В т. 2 след думите „противодействието 
на митническите“ се поставя запетая и се до­
бавя „акцизните“, а думите „и престъпления“ 
се заличават.
2. В т. 5 думите „и стоките“ се заменят с „и 
контрола на продуктите и стоките със значение 
за здравето на човека“.
§ 3. В чл. 17, т. 4 думите „Наказателно-
процесуалния кодекс“ се заменят със „Закона 
за митниците, Закона за акцизите и данъчните 
складове, Валутния закон“.
§ 4. В глава трета, в наименованието на 
раздел ІІІ след думата „граничен“ се добавя 
„държавен“.
§ 5. В чл. 18 се правят следните изменения 
и допълнения:
1. Досегашният текст става ал. 1.
2. Създава се ал. 2: